160 വര്ഷം പഴക്കമുള്ള തോക്ക്, അല്ലു അര്ജുന് അപൂര്വ സമ്മാനവുമായി മലയാളി വ്യവസായി തെന്നിന്ത്യയിലെ മിന്നും താരമാണ് അല്ലു അര്ജുന്. മലയാളികളുള്പ്പടെ നിരവധി പേര് താരത്തിന്റെ ആരാധകരാണ്. ഇപ്പോള് പ്രിയ താരത്തിന് മലയാളി നല്കിയ സമ്മാനമാണ് സോഷ്യല് മീഡിയയില് വൈറലാവുന്നത്. 160 വര്ഷം പഴക്കമുള്ള തോക്കാണ് താരത്തിന് സമ്മാനിച്ചത്. റിയാസ് കില്ട്ടണ് എന്ന പ്രവാസി മലയാളി വ്യവസായിയുടേതാണ് സമ്മാനം. യുഎഇ സന്ദര്ശനത്തിന് എത്തിയ താരത്തിന് റിയാസ് അപൂര്വ സമ്മാനം താരത്തിന് കൈമാറുകയായിരുന്നു. ഇതിനോടകം നിരവധി പേരാണ് അല്ലു അര്ജുനൊപ്പം റിയാസ് കില്ട്ടണ് നില്ക്കുന്ന ചിത്രം പങ്കുവെച്ചത്. സംവിധായകന് ഒമര് ലുലുവും ചിത്രം ഫേസ്ബുക്കില് പങ്കുവെച്ചിട്ടുണ്ട്. പുതിയ ചിത്രം പുഷ്പയുടെ ഷൂട്ടിങ് പൂര്ത്തിയായതിന് പിന്നാലെയാണ് താരം കുടുംബത്തിനൊപ്പം ദുബായില് എത്തിയത്. ദുബായില് നിന്നുള്ള താരത്തിന്റെ ചിത്രങ്ങള് സോഷ്യല് മീഡിയയില് വൈറലായിരുന്നു. സുകുമാര് സംവിധാനം ചെയ്യുന്ന ചിത്രത്തില് ഫഹദ് ഫാസിലാണ് വില്ലന് കഥാപാത്രത്തെ അവതരിപ്പിക്കുന്നത്. രശ്മിക മന്ദാനയാണ് നായിക. രണ്ടു ഭാഗങ്ങളായി എത്തുന്ന പുഷ്പയുടെ ആദ്യ ഭാഗം ഡിസംബറിലാണ് പ്രേക്ഷകരിലേക്ക് എത്തുന്നത്.